CELEX: 52009DP0035
Language: da
Date: 2009-02-03 00:00:00
Title: Ophævelse af Miloslav Ransdorfs immunitet Europa-Parlamentets beslutning af 3. februar 2009 om anmodning om ophævelse af Miloslav Ransdorfs immunitet (2008/2176(IMM))

18.3.2010   
            
            
               DA
            
            
               Den Europæiske Unions Tidende
            
            
               CE 67/148
            
         Ophævelse af Miloslav Ransdorfs immunitet
   
      P6_TA(2009)0035
   
   Europa-Parlamentets beslutning af 3. februar 2009 om anmodning om ophævelse af Miloslav Ransdorfs immunitet (2008/2176(IMM))
   (2010/C 67 E/20)
   
      Europa-Parlamentet,
   
               —
            
            
               der henviser til anmodning af 16. juni 2008 fra den kompetente myndighed i Den Tjekkiske Republik om ophævelse af Miloslav Ransdorfs immunitet, hvorom der blev givet meddelelse på plenarmødet den 9. juli 2008,
            
         
               —
            
            
               der har hørt Miloslav Ransdorf, jf. forretningsordenens artikel 7, stk. 3,
            
         
               —
            
            
               der henviser til artikel 10 i protokollen af 8. april 1965 vedrørende De Europæiske Fællesskabers privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til De Europæiske Fællesskabers Domstols domme af 12. maj 1964 og 10. juli 1986 (1),
            
         
               —
            
            
               der henviser til artikel 27, stk. 4, i den tjekkiske forfatning,
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A6-0008/2009),
            
         
               A.
            
            
               der henviser til, at Miloslav Ransdorf er medlem af Europa-Parlamentet og valgt ved det sjette direkte valg den 10.-13. juni 2004, og at Europa-Parlamentet prøvede hans mandat den 14. december 2004 (2),
            
         
               B.
            
            
               der henviser til, at medlemmer af Europa-Parlamentet under dets mødeperioder i henhold til artikel 10 i protokollen af 8. april 1965 vedrørende De Europæiske Fællesskabers privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling; der henviser til, at immuniteten ikke kan påberåbes af et medlem, som gribes på fersk gerning, og der henviser til, at dette ikke hindrer Europa-Parlamentets ret til at ophæve et af dets medlemmers immunitet,
            
         
               C.
            
            
               der henviser til, at intet medlem af den lovgivende forsamling eller senatet i henhold til artikel 27, stk. 4, i den tjekkiske forfatning kan strafforfølges uden samtykke fra det kammer, som han eller hun er medlem af, og at strafforfølgelse definitivt er udelukket, hvis det respektive kammer ikke giver sit samtykke,
            
         
               1.
            
            
               vedtager at ophæve Miloslav Ransdorfs immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til de kompetente myndigheder i Den Tjekkiske Republik.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure m.fl., Sml. 1986, s. 2391.
   
      (2)  EUT C 226 E af 15.9.2005, s. 51.